[image: image1.jpg]



OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv 
PAŠVALDĪBAS DOMES SĒDES PROTOKOLA IZRAKSTS
	Ogrē, Brīvības ielā 33
	Nr.14
	2026.gada 29 .oktobrī


 15.

Par nekustamā īpašuma Lejas ielā 5, Ikšķilē, Ogres nov., atsavināšanas procesa uzsākšanu
Ogres novada pašvaldībai (turpmāk – Pašvaldība) pieder nekustamais īpašums Lejas ielā 5, Ikšķilē, Ogres nov., kadastra numurs 7405 002 0180, kas sastāv no zemes vienības, kadastra apzīmējums 7405 002 0180, 1273 m² platībā, uz kuras atrodas ēka (būve), kadastra apzīmējums 7405 002 0180 001, Pašvaldības īpašuma tiesības uz Nekustamo īpašumu nostiprinātas Zemgales rajona tiesas Ikšķiles pilsētas zemesgrāmatas nodalījumā Nr. 571 (turpmāk – Nekustamais īpašums). 
Saskaņā ar ierakstu Valsts zemes dienesta Nekustamā īpašuma valsts kadastra informācijas sistēmas datos Nekustamā īpašuma lietošanas mērķis ir individuālo dzīvojamo māju apbūve, kods 0601.

Saskaņā ar Ikšķiles novada pašvaldības domes 2021. gada 27. janvāra lēmumu Nr. 17 “Par Ikšķiles novada teritorijas plānojuma apstiprināšanu” (protokols Nr.1/2021), izdoto saistošo noteikumu Nr.2/2021 “Ikšķiles novada teritorijas plānojuma teritorijas izmantošanas un apbūves noteikumi un grafiskā daļa”, Ikšķiles novada Ikšķiles pilsētas funkcionālā zonējuma karti Nekustamais īpašums atrodas Savrupmāju apbūves teritorijā (DzS).  
Ņemot vērā, ka Nekustamais īpašums nav nepieciešams Pašvaldības funkciju nodrošināšanai, kā arī tā atsavināšana izsolē radītu papildus ieņēmumus Pašvaldībai, Nekustamo īpašumu lietderīgi nodot atsavināšanai, pārdodot izsolē. 

Publiskas personas mantas atsavināšanas likuma (turpmāk – Atsavināšanas likums) 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. 

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pamatojoties uz Publiskas personas mantas atsavināšanas likuma 4. panta pirmo, otro daļu, 5. panta pirmo daļu un Pašvaldību likuma 10. panta pirmās daļas 16. punktu, 73. panta ceturto daļu,
balsojot: ar 15 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Jānis Iklāvs, Kārlis Ansons, Mariss Martinsons, Pāvels Kotāns, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:

1. Atļaut uzsākt Ogres novada pašvaldībai piederošā nekustamā īpašuma Lejas ielā 5, Ikšķilē, Ogres nov., kadastra numurs 7405 002 0180, kas sastāv no zemes vienības, kadastra apzīmējums 7405 002 0180, platība 1273 m², uz kuras atrodas ēka (būve),  kadastra apzīmējums 7405 002 0180 001, atsavināšanas procesu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja A. Kraujas paraksts)

